**ЈАВНО KОМУНАЛНО**

**ПРЕДУЗЕЋЕ СОПОТ**

**Кнеза Милоша 45 а, 11450 СОПОТ**

**ПИБ: 100224435, МБ: 07006888**

**Телефон/факс:** 011/ 8251-212

**Е-mail:** ivana.nedeljkovic85@gmail.com

**Број:** 1.2.1. -9/2018

**Датум:**  06.02.2018.

На основу члана 60. Закона о јавним набавкама („ Службени гласник РС“, бр.124/2012, 14/2018, 68/2015)

Ј.K.П. Сопот објављује

 **ПОЗИВ ЗА ПОДНОШЕЊЕ ПОНУДА**

у поступку јавне набавке мале вредности услуге

сервисирање водомера

Наручилац, јавно предузеће, позива све заинтересоване понуђаче да доставе понуде под условима из Јавног позива и Конкурсне документације.

Предмет јавне набавке мале вредности број 1.2.1. - 9/2018 је набавка услуге – сервисирање водомера. Ознака и назив из општег речника набавке: 50411100

Критеријум за оцењивање понуда је економски најповољнија понуда.

Наручилац ће као критеријум за доделу Уговора применити економски најповољнију понуду, и то на основу два елемента критеријума: 1. понуђена цена (најнижа понуђена цена без ПДВ- а. ) и 2. рок завршетка. У случају понуде понуђача који није у систему ПДВ-а, као критеријум за доделу Уговора Наручилац ће применити најнижу понуђену цену са ПДВ – ом.

Методологија доделе пондера је следећа:

Понуда са најнижом понуђеном ценом добија максимални број пондера од **80** пондера. Свака следећа понуда добија број пондера применом следеће формуле:

најнижа понуђена цена\*максималан бр. пондера/цена из понуде која се рангира.

Понуда са најкраћим понуђеним роком завршетка добија максималан број пондера од **20** пондера.

 Свака следећа понуда добија број пондера применом следеће формуле:

најкраћи понуђени рок завршетка \*максималан број пондера/рок завршетка из понуде која се рангира.

РЕЗЕРВНИ КРИТЕРИЈУМ: У складу са чланом 84. ЗЈН наручилац одређује гарантни преиод као додатни критеријум, у случају да две понуде имају исту понуђену цену, предност ће имати онај понуђач који понуди дужи гарантни период.

Увид и преузимање Конкурсне документације може се извршити на Порталу јавних набавки. Такође, иста се може преузети и у згради ЈКП Сопот, ул. Кнеза Милоша 45а, 11450 Сопот, радним данима од 07 до 14 часова.

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: ЈКП Сопот, Кнеза Милоша 45а, 11450 Сопот, са назнаком: ,,Понуда за јавну набавку мале вредности услуге – сервисирање водомера - НЕ ОТВАРАТИ”.

Рок за подношење понуда је 8 дана од дана објављивања Јавног позива и Конкурсне документације на Порталу јавних набавки.

Понуда се сматра благовременом уколико је примљена од стране наручиоца до 14.02.2018. год. до 13:00 часова. Уколико је понуда достављена непосредно наручилац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Понуђач је обавезан да понуду преда у форми која онемогућава убацивање или уклањање појединих документа након отварања исте.

Јавно отварање понуда обавиће се 30 минута након истека рока за подношење понуда, тј. 14.02.2018. године у 13.30 часова у згради ЈКП Сопот, ул. Кнеза Милоша 45а, 11450 Сопот.

Представници понуђача могу активно учествовати у поступку отварања понуда уколико пре почетка отварања понуда доставе овлашћење за учешће у поступку отварања понуда. Овлашћење обавезно мора имати свој број, датум, потпис и печат понуђача.

Одлуку о додели уговора Наручилац ће донети у року од десет дана од дана отварања понуда.

Лице за контакт: Ивана Недељковић, тел: 011/8251-212

Е - mail адреса и број факса: ivana.nedeljkovic85@gmail.com ; факс 011/8251-248.